ครม. เห็นชอบให้ การบินไทย เข้าศาลล้มละลายเพื่อฟื้นฟูกิจการ
[UPDATE] ครม. เห็นชอบให้ การบินไทย เข้าศาลล้มละลายเพื่อฟื้นฟูกิจการ จากข่าวล่าสุด คณะรัฐมนตรีเห็นชอบให้ การบินไทย เข้ากระบวนการของศาลล้มละลายไทย และต่างประเทศ เพื่อฟื้นฟูกิจการ โดยหลังจากนี้กระทรวงการคลังจะลดสัดส่วนผู้ถือหุ้นให้ต่ำกว่า 50% และ การบินไทยจะไม่เป็นรัฐวิสาหกิจอีกต่อไป
19 พ.ค. 2563

[UPDATE] ครม. เห็นชอบให้ การบินไทย เข้าศาลล้มละลายเพื่อฟื้นฟูกิจการ
จากข่าวล่าสุด คณะรัฐมนตรีเห็นชอบให้ การบินไทย เข้ากระบวนการของศาลล้มละลายไทย และต่างประเทศ เพื่อฟื้นฟูกิจการ
โดยหลังจากนี้กระทรวงการคลังจะลดสัดส่วนผู้ถือหุ้นให้ต่ำกว่า 50% และ การบินไทยจะไม่เป็นรัฐวิสาหกิจอีกต่อไป
สิ่งที่น่าจะเกิดขึ้นต่อไปก็คือ
1.เจ้าหนี้จะยังเรียกคืนเงินที่ให้กู้จากการบินไทยไม่ได้ การบินไทยจะถูกเข้ากระบวนการของศาลล้มละลาย และการบินไทยจะต้องเจรจากับเจ้าหนี้ ว่าจะมีแผนฟื้นฟูอย่างไรต่อไป
ซึ่งหนี้สินทั้งหมดของการบินไทยล่าสุดมีประมาณ 250,000 ล้านบาท
2.การบินไทยน่าจะยังดำเนินงานต่อไปภายใต้แผนฟื้นฟู นั่นหมายความว่า นักบิน พนักต้อนรับ ช่างเทคนิค จะไม่ตกงาน แต่อาจมีพนักงานบางส่วนถูกเลิกจ้างได้ภายใต้แผนฟื้นฟูเช่นกัน
3.การบินไทยจะเป็นบริษัทเอกชนแบบเต็มตัวซึ่งก็มีข้อดีคือ การบริหารงานจะคล่องตัวขึ้นไม่ต้องขออนุมัติหลายขั้นตอน เส้นสายในบริษัทจากทางฝั่งภาครัฐจะน้อยลง
แต่การบินไทยจะไม่มีภาครัฐคอยสนับสนุน หรือค้ำประกันให้อีกต่อไป ทำให้ต้องพึ่งพาตนเองในการแข่งขัน ซึ่งก็อาจทำให้การบินไทยแข็งแกร่งขึ้นในระยะยาว
4.อาจมีเอกชนก้าวเข้ามาเพิ่มทุนให้การบินไทย และเป็นผู้ถือหุ้นใหญ่ในการบินไทยแทนภาครัฐ ซึ่งก็เป็นไปได้ว่า เป็นบริษัทของเจ้าสัวต่างๆ หรือ สายการบินอื่นที่สนใจในการควบรวมกิจการกับการบินไทย
สรุปแล้วทุกอย่างย่อมมีการเปลี่ยนแปลง ซึ่งในบางครั้งปล่อยฝืนนานไปก็อาจจะแย่กว่า การมีตัวเร่ง ที่ทำให้เกิดการเปลี่ยนแปลงอย่างโควิด-19 ในครั้งนี้..
----------------------
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
----------------------